Aquest aspecte d' ull adormit podria estar manifestant la presència d'un defecte de refracció (miopia, hipermetropia o astigmatisme) o alguna altra anomalia ocular. El període d'aprenentatge visual comença en el naixement i s'acaba aproximadament als 8 o 9 anys. Per això, en cas que existeixi alguna patologia, és imprescindible dur a terme el diagnòstic i tractament escaients en aquesta etapa; altrament, podria derivar en ambliopia o ull gandul. El que no aprenem a veure en la infantesa, no es recupera posteriorment en l'edat adulta. Per això recomanem que tots els infants realitzin una exploració oftalmològica completa als 2 o 3 anys.